**ПРЕДЛОГ ЗАКОН ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА ЗАШТИТА НА ПРАВАТА НА ПАЦИЕНТИТЕ**

**Член 1**

Во Законот за заштита на правата на пациентите („Службен весник на Република Македонија“ број 82/08, 12/09, 53/11 и 150/15), во член 4 став 1, по точката 1 се додава точка 2 која гласи:

„2. Лице со попреченост“ е лице кое има долготрајни физички, ментални, интелектуални или сетилни нарушувања, кои во интеракција со различни пречки може да ја спречат неговата целосна и ефикасна застапеност во општеството на еднаква основа како и другите;“

Точките 2, 3, 4, 5 и 6 стануваат точки 3, 4, 5, 6 и 7.

**Член 2**

 По членот 4 се додава нов член кој гласи:

„Член 4-а

 Изразите, употребени во овој закон кои се родово определени, се користат неутрално и се однесуваат еднакво на лица од машки и женски пол.“

**Член 3**

Во член 5 ставот 2 се менува и гласи:

„Пациентот има право на остварување на правата уредени со овој закон без дискриминација врз основа на раса, боја на кожа, потекло национална или етничка припадност, пол, род, сексуална ориентација, родов идентитет, припадност на маргинализирана група, јазик, државјанство, социјално потекло, образование, религија или верско уверување, политичко уверување, друго уверување, попреченост, возраст, семејна или брачна состојба, имотен статус, здравствена состојба, лично својство и општествен статус или која било друга основа.“

Во ставот 5 после зборот „комуникацијата“ точката се брише и се додаваат зборовите:

„прилагодено на поединечните потреби и способности на пациентот“.

**Член 4**

Во член 14 во ставот 4 по зборот „светоци” точката се брише и се додаваат зборовите:

„на начин кој ќе му обезбеди на пациентот целосно да ги разбере причините, потребите и последиците од медицинската интервенција.“

**Член 5**

Во член 33 став 1 по точката 3) се додава нова точка која гласи:

„4) да обезбеди остварување на правата од член 5 од овој закон;“.

Точките 5), 6) и 7) стануваат точки 6), 7) и 8).

Во точката 8) која станува точка 9) точката по зборот „закон” се брише и се додаваат зборовите „прилагодено на потребите и способностите на пациентот;“.

Точките 9), 10), 11), 12), 13), 14), 15), 16), 17) , 18), 19), 20), 21), 22), 23), 24) и 25) стануваат точки 10), 11), 12), 13), 14), 15), 16), 17) , 18), 19), 20), 21), 22), 23), 24), 25) и 26).

**Член 6**

Во член 41 ставот 1 се менува и гласи:

„Комисијата се состои од единаесет члена кои се избирааат во согласност со статутот на општината, односно градот Скопје, и тоа: тројца претставници на пациентите - членови на здруженијата на пациенти, двајца претставници од невладините организации што се занимаваат со човечките права и граѓанските иницијативи, од кои еден преставник од невладина организација која се занимава со правата на жените , како и еден претставник од здруженијата за заштита на правата на лицата со попреченост, двајца лекари од општината и тројца членови делегирани од советот на општината, односно градот Скопје.“

**Член 7**

Во член 42 став 1 по точката 1) се додава точка гласи:

„2) предлага унапредување на правата на пациентите како лица со попреченост и жени жртви на насилство;”..“

Точките 2), 3), 4), 5), 6), 7), 8), 9) и 10) стануваат точки 3), 4), 5), 6), 7, 8), 9), 10) и 11).

**Член 8**

Во член 45 во став 1 во точката 5) после зборовите „здравствените работници“ се додаваат зборовите „ како и другите вработени “.

**Член 9**

Во член 46 став 1 во точката 5) по зборовите „здравствените работници“ се додаваат зборовите „ како и другите вработени “.

**Член 10**

Во член 51 ставот 2 се менува и гласи:

„Членовите на Комисијата од ставот 1 на овој член се избираат од редот на пациентите, невладините организации за заштита на правата на пациентите, за заштита на човековите права, за заштита на правата на лицата со попреченост, какои за заштита на жените жртви на насилство, медиумите, стручните лица во областа на заштитата на правата на пациентите, како и од Министерството за здравство.“

**Член 11**

Се овластува Законодавно-правната комисија на Собранието на Република Северна Македонија да утврди пречистен текст на Законот за заштита на правата на пациентите.

 **Член 12.**

Овој закон влегува во сила со денот на објавувањето во „Службен весник на Република Северна Македонија“.